Híreink
Szerző nélkül, rövid közlemény, Magyar Műhely: Művészeti, irodalmi folyóirat, 2. sz., 59., 2015
2015. április 29-én a budapesti Roham Bárban tartottak sajtótájékoztatót a Szekszárdi Magasiskola írói alkotótábor és mesterkurzus 2015. júliusi, harmadik kiadásáról a szekszárdi és budapesti szervezők. A nyári íróiskola tanárai Tóth Krisztina, Baranyai László, Kukorelly Endre, Mészáros Sándor, Péterfy Gergely és Szkárosi Endre lesznek, Géczi János vizuális műhelyt, Horváth Kristóf és Színész Bob slam-workshopot tart. Az íróvendégek között lesz a Mészöly-díjas Győrffy Ákos és Szilasi László, valamint Ágoston Zoltán is. Az esti programokban a Spanyolnátha internetes folyóirat alkotóbrigádja, valamint A PAD folyóirat szerzői fognak szerepelni, a záróesti slam-partin pedig Bárány Bence, Csider István Zoltán, Gábor Tamás Indiana, Kemény Zsófi, Kövér András, Mavrák Katalin, Tengler Gergely, Színész Bob és a szekszárdi slammerek fognak szerepelni.